open-index/open-wikipedia-markdown huggingface dataset:
יוזף קרליבך שולה (JCS)

**יוזף קרליבך שוּלֶה** (בגרמנית: **Joseph Carlebach schule**, "בית הספר יוזף קרליבך") הוא בית הספר היהודי היחידי בהמבורג, ומשמש את הקהילה היהודית. הוא שוכן במקום בו פעל "בית הספר תלמוד תורה" (Talmud Tora Schule) אשר נסגר במהלך מלחמת העולם השנייה. במקום ישנו מטבח כשר לחברי הקהילה ובו ממוקמים גם משרדי הקהילה.

## היסטוריה
לאחר שכבר היו בהמבורג בתי ספר יהודיים קטנים יותר, נוסד ב-1805 בית הספר "תלמוד תורה" כבית הספר היהודי למהדרין הראשון בהמבורג. השיעורים היו ללא תשלום. בית הספר סיפק בחינם ביגוד ומזון לתלמידיו. מ-1821 עד 1849 היה המנהל אייזק ברנייס, שעשה רפורמה יסודית בבית הספר והנהיג גם מקצועות חילוניים. מאז, גם גרמנית, גאוגרפיה והיסטוריה של הטבע היו בתוכנית הלימודים. במהלך המאה ה-19 בית הספר התמקם ברחוב גרינדלהוף ושם הוא נמצא עד היום.

סגירת כל בתי הספר היהודיים בגרמניה ב-30 ביוני 1942 משמעה גם את סיום בית הספר תלמוד תורה. רוב 28 המורים ולאחרונה 343 תלמידים שלמדו בבית הספר או לימדו בו בשנת 1942 גורשו ונפלו קורבן לשואה. רק 76 תלמידים ושלושה מורים שרדו.

בשנת 2007, 65 שנים לאחר סגירת בית הספר תלמוד תורה, נפתח בית הספר בשמו החדש. הוא קרוי על שם הרב והמחנך ד"ר יוסף צבי קרליבך (1883–1942), שהיה הרב הראשי האחרון של המבורג בתקופת מלחמת העולם השנייה, שימש כמחנך בבית הספר ונספה ב.

## ראו גם
* יוסף צבי קרליבך
* קהילת יהודי המבורג

## קישורים חיצוניים
* 
* Talmud-Tora-Schule באתר ויקיפדיה (בגרמנית)

## הערות שוליים

2023 03
קטגוריה:בתי ספר יהודיים בתפוצות
קטגוריה:יהדות המבורג
קטגוריה:המבורג: חינוך
עכסן הערבות

**עכסן הערבות** או **עכסן ה[[פרריה]]** (שם מדעי: *Crotalus viridis*) הוא מין של נחש ארסי מהסוג עכסן החי בערבות עשב לאורך אמריקה הצפונית במערב ארצות הברית, דרום מערב קנדה וצפון מקסיקו והוא בעל דמיון לעכסן פסיפי.

## תיאור
העכסן הוא נחש גדול באורך של 100 עד 120 ס"מ כשהשיא נרשם באורך 151.5  ס"מ, במונטנה. הוא בעל רצועות חומות-בהירות עד כהות והעכס שבקצה הזנב שחור-לבן. הפנים בעלות מספר פסים אופקיים בהירים ולצד העיניים לנחש ישנם גומות חום, העוזרות לחוש בטרף בעל דם חם.

הוא חי כשמו בערבות לאורך המישורים הגדולים עד לגובה 2,775  מטרים מעל פני הים. הנחש פעיל בעיקר בין סלעים ולעיתים מטפס על שיחים ועצים נמוכים ובמספר נמוכים נפוץ סמוך למים. הנחש מתאים עצמו למזג האוויר, כאשר הוא פעיל יותר ביום בימים קרים ויותר פעיל בלילה בימים חמים.

זהו טורף ארסי התוקף ממארב טרף של יונקים קטנים, לרוב מכרסמים כמו עכבריים, סנאיי קרקע וארנבות וכן מעופות מקננות קרקע, דו-חיים, לטאות ואף נחשים אחרים.

הנחש בעל ארס מורכב מהמוטוקסינים חזקים. הכשת עכסן יכולה לגרום לדימומים פנימיים, נמק, ולתמס שריר והוא יכול להרוג, בעיקר מהרעלת דם. עם זאת לרוב הוא מכשכש בזנבו כדי לאיים ולהרחיק סכנות לפני ההכשה.

## תת-מינים
לנחש זה ידועים 2 תת-מינים:
* *Crotalus viridis viridis*
* *Crotalus viridis nuntius*

תת-מינים נוספים מהמין הועברו למינים אחרים.

## קישורים חיצוניים

## הערות שוליים

קטגוריה:טקסונים שתוארו בידי קונסטנטין סמואל רפינסק
קטגוריה:צפעוני גומה
קטגוריה:ארצות הברית: זוחלים
קטגוריה:בעלי חיים שתוארו ב-1818
לוהאב כיאל

**לוהאב כיאל** (בערבית: **لوهاب كيال**; נולד ב-3 במאי 1988) הוא כדורגלן ערבי-ישראלי המשחק בעמדת המגן הימני בהפועל בני ג'דיידה.

## קריירה
כיאל התחיל את הקריירה שלו במחלקת הנוער של מכבי חיפה. ב-31 במאי 2008 ערך את הופעת הבכורה שלו בקבוצה הבוגרת בהפסד 2-0 למ.ס. אשדוד.

בגיל 20 שוחרר מהמועדון והצטרף להפועל בני ג'דיידה ובמהלך העונה הצטרף למכבי אחי נצרת עמה עלה לליגת העל בסיום העונה. ב-31 באוגוסט 2009 ערך את הופעת הבכורה שלו בליגת העל בהפסד 2-0 לבני יהודה. לאחר שבסיום העונה ירדה נצרת לליגה הלאומית, כיאל חתם בבני סכנין.

בקיץ  חתם במ.ס. אשדוד במדיה שיחק משחק אחד ובמהלך העונה חתם בהפועל עכו.

בקיץ  הצטרף להפועל נוף הגליל וכעבור עונה חתם בהפועל בני לוד. בעונת  היה שחקן חופשי ועונה לאחר מכן חתם בעירוני נשר מהליגה הלאומית. בהמשך הקריירה שיחק בהפועל אום אל-פחם, עירוני קריית אתא, עירוני טבריה, מכבי טמרה, אחווה ריינה ומכבי בני ג'דיידה. כיום משחק בהפועל בועיינה בליגה א' צפון.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלנים ערבים ישראלים
קטגוריה:ג'דיידה-מכר: כדורגלנים
קטגוריה:כדורגלני מכבי אחי נצרת
קטגוריה:כדורגלני בני סכנין
קטגוריה:כדורגלני מועדון ספורט אשדוד
קטגוריה:כדורגלני הפועל עכו
קטגוריה:כדורגלני הפועל נוף הגליל
קטגוריה:כדורגלני הפועל בני לוד
קטגוריה:כדורגלני עירוני נשר
קטגוריה:כדורגלני הפועל אום אל-פחם
קטגוריה:כדורגלני מכבי עירוני קריית אתא
קטגוריה:כדורגלני עירוני טבריה
קטגוריה:ישראלים שנולדו ב-1988
טופח תרבותי

**טֹפַח תַּרְבּוּתִי** (שם מדעי: *Lathyrus sativus*) הוא צמח עשבוני חד-שנתי ממשפחת הקטניות. מין זה מוצאו מחצי האי-הבלקני (בולגריה ויוגוסלביה) ומשמש בישראל כגידול שדה.

## מורפולוגיה
צמח עשבוני חד-שנתי זקוף פחות או יותר, אינו מטפס וגובהו 30 עד 50 ס"מ ולעיתים רחוקות עד 75 ס"מ. הגבעולים קירחים ומכונפים. הלוואים ארוכים ודומים לעלעלים. העלים מנוצים, בעלי זוג אחד של עלעלים מחודדים שביניהם, בהמשך ציר העלה, יוצאת קנוקנת ענפה המתפצלת ל-3 סעיפים. ציר העלה מכונף. הלוואים הקטנים בבסיס העלה דמויי חצי ראש חץ, אורכם 18 עד 25 מ"מ ורוחבם 2 עד 5 מ"מ. העלעלים אזמליים עד צרים מחודדים בקצותיהם, עורקיהם מקבילים, שפתם תמימה, אורכם 5 עד 8 ס"מ ורוחבם על פי רוב 1.1 עד 1.5 ס"מ.

התפרחות חיקיות מסוג אשכול. כל תפרחת נושאת לא יותר מ-4 פרחים, לרוב פרח אחד לעיתים 2. עוקץ התפרחת ארוך ואורכו 3 עד 6 ס"מ. עוקץ הפרח כ-1.2 ס"מ.

הפרחים פרפרניים בלתי נכונים, דו-מיניים ובעלי שחלה עילית ואינם ריחניים. הגביע משתייר, אורכו 7 עד 10 מ"מ, דמוי פעמון, בעל שיניים כמעט שווים שאורכם פי 1.5 עד 3 מאורך צינור הגביע.

הכותרת פרפרנית ומורכבת מ-5 עלים. עלה הכותרת החיצוני (המפרש) הוא הגדול מכולם. שני עלי הכותרת הצדדים (המשוטים) מכסים על פי רוב על שני עלי הכותרת הפנימיים ביותר (הסירה) ומעורים במקצת בסירה. הכותרת אדומה, ורודה, כחולה או לבנה, אורכה 12 עד 15 מ"מ לעיתים רחוקות עד 24 מ"מ.

האבקנים 10, 9 מהם זריהם מאוחים לצינור ואחד חופשי.

השחלה עילית, סרגלית, בת עלה שחלה אחת ונישאת על עוקץ. עמוד השחלה מכופף ופחוס מגבו שבחלקו העליון.

הפרי תרמיל כמעט אליפטי, שטוח פחות או יותר, רחב וקירח, אורכו 2.5 עד 3.5 ס"מ לעיתים רחוקות 4 ס"מ ורוחבו 9 עד 12 מ"מ. התפרים מכונפים. שפתו העליונה (תפר הבטן) בעל 2 כנפיים ברורות ברוחב 1 עד 2.5 מ"מ. הפרי נפתח על יד קשוות. הזרעים, שמספרם 3 עד 5 בתרמיל חלקים, לבנים ובעלי מקצועות.

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:פרפרניים
פאולין קוריארד

**פאולין קוריארד** (באנגלית: **Pauline Couriard**; 1848–1898) הייתה ציירת רוסיה, חברת כבוד באקדמיה הקיסרית לאמנויות. היא ידועה בעיקר בזכות הקמת חוג האמנות לנשים בסנט פטרסבורג והנהיגה אותו. היא הציגה את יצירותיה ברחבי אירופה.

## ביוגרפיה
פאולין נולדה ב-1848 בסנט פטרסבורג במשפחת אצולה ותיקה. אביה, היה גנרל בצבא הרוסי. היא התחנכה בהדרכתו של אמן פופולרי לב לאגוריו. היא הציגה לראשונה בגיל 28 וזכתה להצלחה.

היא נישאה לרופא השווייצרי אלפרד קוריארד, שעבד בבית החולים מרינסקי בסנט פטרסבורג וקיבלה את שם משפחתו. מספר שנים לפני מותו של בעלה, היא התגוררה בז'נבה. היא הציגה את נופיה באקדמיה הקיסרית לאמנויות, שם קיבלה 2 מדליות כסף, ובשנת 1882 הוכרה כחברת כבוד של האקדמיה הקיסרית לאמנויות .

ב-1882 חזרה פאולין קוריארד לסנט פטרסבורג. באותה שנה היא ייסדה את חוג האמנות הראשון לנשים שמטרתו הייתה להקל את הגישה של נשים לקורסים הניתנים באקדמיה לאמנויות יפות. היא עמדה בראש חוג האמנות לנשים במשך יותר מעשר שנים. בשנת 1892 לרגל יום השנה העשירי לחוג, קיבלה קוריארד סדרת רישומים במתנה מתלמידיה. מוזיאון ז'נבה ירש את הרישומים הללו ב-1899. הרישומים שנתרמו על ידי פאולין קוריארד הוצגו בתערוכה הציירים הרוסים מהמאה ה-19 במוזיאון לאמנות והיסטוריה בז'נבה בשנים 2008–2009.

פאולין קוריארד מתה בשנת 1898 בסנט פטרבורג.

## גלריה

 File:Куриар Пелагея Петровна - Сельский пейзаж.jpg
File:Куриар Пелагея Петровна - Мельница.jpg
File:Куриар Пелагея Петровна - Зимний пейзаж.jpg


## קישורים חיצוניים

## הערות שוליים

קטגוריה:ציירות רוסיות
קטגוריה:ילידות 1848
קטגוריה:רוסים שנולדו ב-1848
קטגוריה:נפטרות ב-1898
קטגוריה:רוסים שנפטרו ב-1898
עין חשרת

**עין חַשְׁרַת** (בערבית: **אל מחשורה**) הוא מעיין שכבה הממוקם בגדתו הצפונית של נחל השופט. 

## הידרולוגיה
שלוש ניקבות חצובות בסלע מזינות את המעיין. שתי נקבות קטנות ואחת גדולה. מי המעיין זורמים בתעלה החצובה ברצפתו ומתנקזים בבריכה מרובעת שלה שני מפלסים. שתי בריכות אוגרות את מי המעיין, אחת קטנה ואחת גדולה שעומקה כ-90 ס"מ. בריכות אלו מחוברות בתעלת ניקוז שאורכה כ-20 מטר.  את המים לבריכה השלישית מעביר מרזב. יש הסוברים כי מערכת הנקבות היא שריד מהתקופה ההלניסטית או התקופה הרומית. באפיקו של הנחל נמצאו שרידי טחנת קמח.

## מקור השם
מקור השם עין חשרת ב: "וַיָּשֶׁת חֹשֶׁךְ סְבִיבֹתָיו סֻכּוֹת חַשְׁרַת מַיִם עָבֵי שְׁחָקִים". חַשְׁרַת פירושו התקבצות. בענן מתקבצים המים כך גם  כאן מתקבצים המים מהנקבות למעיין.

המעיין נקרא גם "עין אמי" ע"ש אמנון (אמי) בר-נר בן קיבוץ הזורע שנפל במלחמת ההתשה.

## קישורים חיצוניים

## הערות שוליים

קטגוריה:רמות מנשה
קטגוריה:רמות מנשה: אתרים ארכאולוגיים
חשרת
נחל לטאות

**נחל לטאות** הוא נחל אכזב במדבר יהודה. אורכו כ־5.5 קילומטרים.

## תוואי הנחל
מוצא הנחל ממוקם בגובה של כ־580 מטרים מעל פני הים, במרחק של כשבעה קילומטרים מדרום־מזרח להר עמשא. הוא זורם דרומה. כשלושה קילומטרים מצפון־מערב לערד, בגובה של כ־470 מטרים מעל פני הים, הוא נשפך לנחל צאלים, אשר נשפך בסופו אל ים המלח.

בקצה הדרומי של תוואי הנחל ממוקם בסיס בא"ח נח"ל, בו מוכשרות מספר יחידות כמו שלדג, 669, פלס"ר שריון ושייטת 13.

לטאות
קבוצת הקרב הבריטית

**קבוצת הקרב הבריטית** הייתה קבוצת קרב של האיחוד האירופי שכללה חיילים מהממלכה המאוחדת בלבד, בתקופה בה בריטניה הייתה חברה באיחוד האירופי.

קבוצת הקרב הייתה פעילה במהלך שני פרקי זמן שונים, בין ה-1 וה-30 ביוני 2005 ובין ה-1 ביולי - 31 בדצמבר 2008.

## רקע
בריטניה, כמדינה חברה באיחוד האירופי, לקחה חלק ביוזמת קבוצות הקרב של האיחוד האירופי. יוזמה זו מעמידה לרשות המועצה האירופית קבוצות קרב בהן חברים חיילים ממדינה חברה אחת או יותר לשם ביצוע משימות צבאיות נדרשות ולשמירה על יציבות האיחוד.

כאחת מהחברות הגדולות באיחוד האירופי, הממלכה המאוחדת לקחה חלק בשתי קבוצות קרב שונות: **קבוצת הקרב הבריטית,** שכללה כוחות בריטיים בלבד, וכן קבוצת הקרב הבריטית-הולנדית, אותה הממלכה המאוחדת הובילה בשיתוף עם כוחות צבאיים מהולנד.

בעקבות פרישת הממלכה המאוחדת מהאיחוד האירופי בתחילת שנת 2020, הסתיים שיתוף הפעולה הבריטי עם יוזמת קבוצות הקרב של האיחוד האירופי.

## מבנה קבוצת הקרב
שתי קבוצות הקרב הבריטיות התבססו על כוחות צבא ששירתו במקור כחלק מכוח התגובה המהירה של בריטניה, בעיקר משתי יחידות העילית בצבא הבריטי המשלבות פעילות קומנדו וצנחנים: חטיבת הקומנדו ה-3 וצוות קרב חטיבת התקיפה האווירית ה-16 

## ראו גם
* קבוצת קרב (האיחוד האירופי)

## הערות שוליים

קטגוריה:קבוצות קרב (האיחוד האירופי)
קטגוריה:הולנד: צבא וביטחון
קטגוריה:הממלכה המאוחדת: צבא וביטחון
קבוצת הקרב 107

**קבוצת הקרב 107** או בשמה המקוצר **BG-107** היא קבוצת קרב של האיחוד האירופי. הרכבה הראשון של הקבוצה בשנת 2007 כלל חיילים מהולנד (720), גרמניה (800) ופינלנד (200), כשקבוצת הקרב עצמה הייתה תחת הנהגה גרמנית בין 1 בינואר ל-30 ביוני 2007.

לאחר שהקבוצה הוקמה מחדש במחצית הראשונה של 2011, הרכב הקבוצה התעדכן ונוספו חיילים אוסטריים וליטאים, כאשר הולנד קיבלה את הפיקוד על הקבוצה.

## היסטוריה
במהלך כינוס שהתקיים בבריסל ב-22 בנובמבר 2004, שר ההגנה ההולנדי הנק קאמפ ועמיתיו לאיחוד הגיעו להחלטה על הקמת קבוצת קרב משותפת הולנדית-גרמנית-פינית. במהלך תקופת פעילותה של הקבוצה, ובשעה שהחיילים הפינים הוקצו לעבודת מודיעין, הם זכו לכינוי הלא רשמי "חטיבת נוקיה".

האימון הסופי שסימן את הפיכת קבוצת הקרב לפעילה התקיים בבסיס האוויר הגרמני בלייפהיים בסוף שנת 2006. בעקבות התרגיל, לוטננט-גנרל הנס זונוולד ממפקדת הכוחות ההולנדים, מסר כי קבוצות הקרב של האיחוד האירופי הן צעד חדש לקראת "הגברת המודעות העצמית של אירופה".

## הרכב וציוד הקבוצה
קבוצת הקרב כללה במקור 720 חיילים הולנדים, 800 חיילים גרמנים ו-200 חיילים פינים. הולנד סיפקה פלוגת חי"ר, כוח משימה רפואי, גדוד לוגיסטי, אנשי מפקדה ויחידת מודיעין. גרמניה סיפקה את מרבית חיילי הרגלים, ופינלנד סיפקה כלי רכב משוריינים לאבטחת המחנה.

מלבד כלי רכב משוריינים, נשק נ"ט ומקלעים קלים, לרשות קבוצת הקרב עמדה גם פריגטה גרמנית ומשחתות גרמניות. במקביל, הולנד סיפקה גם פריגטה ומטוס קרב ומסוקי תקיפה במידת הצורך.

## אימוני הקבוצה
בין 30 בספטמבר ל-8 באוקטובר 2010, ערכה קבוצת הקרב אימון נרחב במפגש הגבול שבין הולנד ובלגיה. המבצע, שזכה לשם הקוד "קרנף אירופי 1", דימה תרחיש בה קבוצת הקרב נחלצה לעזרתה של ממשלת המדינה האירופית הפיקטיבית 'בלולנד', אשר ביקשה סיוע בשמירה על הסדר לאחר התפרצות מהומות ומתיחות אתנית בין המיעוט השולט לבין קבוצות אוכלוסייה אחרות במדינה.

בין התאריכים 30 בנובמבר – 12 בדצמבר 2010 יצא לפועל מבצע אימון נוסף בהולנד, "קרנף אירופי 2", לשם הכשרת 300 לוחמים נוספים.

## ראו גם
* קבוצת קרב (האיחוד האירופי)

## הערות שוליים

קטגוריה:קבוצות קרב (האיחוד האירופי)
קטגוריה:אוסטריה: צבא וביטחון
קטגוריה:גרמניה: צבא וביטחון
קטגוריה:הולנד: צבא וביטחון
קטגוריה:ליטא: צבא וביטחון
קטגוריה:פינלנד: צבא וביטחון
איגואנה כחולה

**איגואנה כחולה** (שם מדעי: *Cyclura lewisi*) היא מין של איגואנה מהסוג איגואנת סלעים, המצויה בסכנת הכחדה והיא אנדמית לגראנד קיימן מאיי קיימן שבקריביים.

## תיאור
זוהי איגואנה גדולה מאוד, מהגדולות ביותר מהאיגואנות ומהלטאות של אמריקה, הלטאה הגדולה ביותר מהקריביים. היא מגיעה לאורך גוף של 510–760 מ"מ ולאורך כולל של 1.5 מטר יחד עם הזנב ולמשקל של עד 14 ק"ג, כשהזכרים גדולים מהנקבות פי שלושה. צבעה אפור כהה עד כחול טורקיז בזכרים והנקבות קרובות יותר לירוק זית עד כחול חיוור. אישוני האיגואנה זהובים והיא בעלת זנב ארוך ורגליים ארוכות בעלות טפרים ארוכים וחדים. כמו בני סוגה היא בעלת רעמת קוצים לאורך גופה. הלטאה גם מאריכה ביותר ימים, ככל הנראה עד 69 שנה.

איגואנה זו נחשבה בעבר כתת-מין של איגואנה קובנית, אך היא הופרדה למין נפרד ב-2004 בידי החוקר פרדריק ג'יי ברטון.

האיגואנה היא אוכלת צמחייה בעיקרה הפעילה במשך היום. היא ניזונה מעלים וצמחייה רכה שונה ומגוונת גם בחרקים, סרטנים, שבלולים ופטריות. בעודה בוגרת היא חסרת טורפים טבעיים באיי קיימן, אם כי הצעירים נטרפים בידי נחשים מהסוג *Alsophis*.

האיגואנה נמצאת כיום בסכנת הכחדה גדולה, כאשר רק מחקר מ-2003 הצביע שנותרו בטבע רק 5 עד 15 פרטים בוגרים, לאחר שנדחקו בידי האדם, איבדו את מקומות מחייתם לטובת ערים וכבישים ונטרפו בידי חתולים וכלבים. כיום המין מוחזק בעיקר במספר שמורות מאובטחות ביותר, בעיקר בתוך הפארק הבוטני של המלכה אליזבת  והפארק הבוטני של סלינה ואזור שמורת הציפורים .

## גלריה

Cyclura lewisi -Queen Elizabeth II Botanic Park, Grand Cayman, Cayman Islands-8.jpg
Blue iguana (Cyclura lewisi) male.JPG
Cayman Island Blue Iguana 2005.jpg
Cyclura lewisi -Grand Cayman, Cayman Islands-8.jpg


## קישורים חיצוניים

## הערות שוליים

קטגוריה:איגואנות
קטגוריה:הקריביים: זוחלים
קטגוריה:בעלי חיים שתוארו ב-1940
פורמולה 2 עונת 2023

**עונת 2023 בפורמולה 2** היא העונה השביעית של אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית מרוצי הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1 בהתאם לתוכנית השלבים הגלובלית. אירועי האליפות התנהלו במקביל לאירועים נבחרים של הקטגוריה הבכירה.
## קבוצות ונהגים

## רשימת מרוצים

### שינויים בלוח המרוצים
* גרנד פרי אמיליה-רומאניה אמור היה להיות המרוץ השישי בעונת הפורמולה 1 והחמישי בעונת הפורמולה 2 ותוכנן להתקיים ב-21 במאי. גשמים כבדים שירדו באזור בשבוע שקדם למרוץ גרמו להצפות והובילו להחלטה על ביטול המרוץ שלושה ימים לפני תחילת האירועים.

## שיטת הניקוד
הנקודות ניתנות לעשרת הנהגים המהירים במרוץ המלא ולשמונת הנהגים המהירים במרוץ הספרינט. שתי נקודות נוספות ניתנות לנהג המזנק מהפול פוזישן במרוץ המלא. נקודה נוספת מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.

הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה.
### מרוץ מלא

### מרוץ ספרינט

### אליפות הנהגים

## קישורים חיצוניים

## הערות שוליים

קטגוריה:עונות בפורמולה 2
קטגוריה:תחרויות ספורט מוטורי ב-2023
סלנגנת המערות

**סלנגנת המערות** (שם מדעי: *Collocalia linchi*) הוא מין של סיס מהסוג סיס קיני המאכל החי באינדונזיה ומלזיה בעיקר סביב איי ג'אווה, באלי וסומטרה.

## תיאור
הסלנגנה ידועה בעיקר עקב מנהגה לקנן במערות ולנווט בהם באקולוקציה, בדומה לעטלפים ונדירה אצל עופות. אורכה מגיע ל-9 עד 11.5 ס"מ והיא בעלת כנפיים חדות וארוכות ונוצות כהות עם ברק ירקרק כשהבטן והחזה אפורים. הגפיים קצרות ביותר ואת רוב חייה היא מעבירה בתעופה.
 
מין זה חי ומקנן בלהקות במערות שונות בבתי חיותו, לרוב בקרבת יערות בהם הוא אוכל במשך היום. בעיקרו הוא אוכל פירות, לרוב תאנים ועצי פרי דומים והם עפים בין הענפים בחיפוש אחרי פירות בשלים. הם נחים במערות ומקננים מקן עשוי מרוק הכרוך יחד עם צמחייה שנאספה ובתוכו הנקבה מטילה 2 ביצים לבנות.

הסלנגנה איננה נמצאת בסכנה מיוחדת, אף שלעיתים מלקטים את ביציה ממערות כדי למכור אותם לתעשיית מרקי קנים.

### תת-מינים
ישנם 4 תת-מינים של הסלנגנה:
* C. l. dedii
* C. l. linchi 
* C. l. ripleyi 
* C. l. dodgei

בעבר שייכו למין זה גם את הסלנגנה החיה בבורניאו, אך כיום היא נחשבת למין עצמאי (Collocalia dodgei).

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי תומאס הורספילד
קטגוריה:סיסיים
קטגוריה:אינדונזיה: עופות 
קטגוריה:מלזיה: עופות
קטגוריה:בעלי חיים משתמשי אקולוקציה
קטגוריה:בעלי חיים שוכני מערות
מימיקאט

**מאריזה איזבל לופש מנה** (בפורטוגזית: **Marisa Isabel Lopes Mena**; נולדה ב-25 באוקטובר 1984) הידועה בשם הבמה שלה **מימיקאט** (בפורטוגזית: **Mimicat**) היא זמרת ומלחינה מוזיקת פופ ונשמה. היא ייצגה את פורטוגל באירוויזיון 2023 שהתקיים בליברפול שבממלכה המאוחדת עם השיר "Ai coração".

## קריירה
מימיקאט השתתפה בפסטיבל דה קנסאו 2001 עם השיר "Mundo Colorido" תחת שם הבמה **Izamena**, אך לא עלתה מעבר לחצי הגמר. היא השתתפה שוב במהדורה ה-57 של פסטיבל דה קנסאו בשנת 2023, הבחירה הלאומית של פורטוגל לאירוויזיון 2023 עם השיר Ai coração. היא ביצעה אותו בחצי הגמר הראשון והעפילה לגמר. בגמר התחרות היא סיימה במקום הראשון. ב-11 במאי 2023 ביצעה מימיקאט את "Ai coração" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פורטוגל הופיעה שנייה, לפני שווייץ ואחרי אוסטריה. בגמר האירוויזיון מימיקאט הגיעה למקום 23 עם 59 נקודות (כאשר 16 נקודות היו מהקהל ו-43 נקודות היו מחבר השופטים).

## קישורים חיצוניים

## הערות שוליים

קטגוריה:זמרות פורטוגזיות
קטגוריה:משתתפי אירוויזיון 2023
קטגוריה:נציגי פורטוגל באירוויזיון
קטגוריה:זמרים פורטוגזים
קטגוריה:פורטוגזים שנולדו ב-1985
מרי אנדראקוביץ'

**מרי אנדראקוביץ**' (; נולדה ב-28 ביוני 2000) היא זמרת קרואטית. התפרסמה לאחר שהשתתפה בעונה הראשונה של *Zvjezdice*. בשנת 2020 הוציאה את אלבום הבכורה שלה, *Voli*, תחת חברת התקליטים קרואטיה רקורדס.

## קורות חייה
אנדראקוביץ' נולדה ב-28 ביוני 2000 באוסייק, וגדלה בעיירה הסמוכה בלישיץ'. כבר מילדותה החלה לשיר כתחביב.

בתחילת 2015 הוכרזה כאחת המשתתפות בעונה הראשונה של *Zvjezdice*. היא הייתה אחת מבין שש האמניות האחרונות, אך לבסוף בחרה לעזוב את התוכנית. סינגל הבכורה שלה, "Sve sam tebi oprostila ja", יצא לאור ב-2016. בתחילת 2018 חתמה על חוזה עם חברת קרואטיה רקורדס. אל אלבום הבכורה שלה, *Voli*, יצא ב-3 בדצמבר 2020.

ב-9 בדצמבר 2022 נחשף כי מוניאס עתידה להשתתף בקדם הקרואטי לאירוויזיון 2023 עם השיר "Bye Bye Blonde". היא הגיעה למקום התשיעי עם 44 נקודות.

## קישורים חיצוניים

## הערות שוליים

קטגוריה:זמרות קרואטיות
קטגוריה:ילידות 2000
קטגוריה:קרואטים שנולדו ב-2000
הרמוניה דיסוננס

**הרמוניה דיסוננס** () היא להקת בנות קרואטית המונה שבע חברות: מירה צרנצ'יץ', מגדלנה צביטן, מרטה צביטן, קטרינה מנדיץ', פרנצסקה פאלקה, יאנה רדיץ' וחנה זדוניץ'. הוקמה בשנת 2018 בזאגרב, בירת קרואטיה.

## קריירה
לאחר שנוסדה ב-2018 על ידי חברותיה החלה הלהקה להקליט מספר גרסאות כיסוי לשירים קרואטים מוכרים. במהלך שנותיה הראשונות לא הוציאה סינגלים באופן מסחרי.

ב-5 בפברואר 2021 פורסם סינגל הבכורה שלה, "Zima". מאוחר יותר אושר על ידי מלחינו כי הוא נשלח כמועמד להשתתפות בקדם הקרואטי לאירוויזיון 2021, אך נדחה ולא התקבל. ב-9 בדצמבר 2022 הכריזה רשות השידור הקרואטית כי הרמוניה דיסוננס עתידה להשתתף בקדם לאירוויזיון 2023 עם השיר "Nevera (Lei, lei)", שיצא לאור דרך יוניברסל מיוזיק גרופ ב-20 בינואר 2023. היא סיימה את התחרות במקום השני, והפסידה ללהקת לט 3 עם ב-"". לאחר מכן נכנס השיר למקום ה-29 במצעד 40 השירים החמים בקרואטיה, ורשם את הכניסה הראשונה של הלהקה אל המצעד.

## קישורים חיצוניים

## הערות שוליים

קטגוריה:להקות בנות
קטגוריה:להקות קרואטיות
קטגוריה:להקות שהוקמו בשנת 2018
מוחמד בן סוליים

**מוחמד בן סוליים** (בערבית: **محمد بن سليم**, תעתיק מדויק: מחמד בן סלים; נולד ב-12 בנובמבר 1961) הוא נהג מרוצי ראלי אמירתי לשעבר, המשמש כנשיא הפדרציה הבין-לאומית לרכב.

בן סוליים זכה 14 פעמים באליפות המזרח התיכון בראלי בין השנים 1984–2002. מאז שנת 2006 משמש כנשיא מועדון הרכב והתיור של איחוד האמירויות. בשנת 2008 מונה לסגן הנשיא הערבי הראשון של הפדרציה הבין-לאמית לרכב, ובדצמבר 2021 נבחר למחליפו של ז'אן טוד בנשיאות הארגון.

## השכלה
בן סוליים למד מנהל עסקים באמריקן יוניברסיטי בוושינגטון די. סי. ובאוניברסיטת אלסטר. ביולי 2012 הוענק לו תואר דוקטור לשם כבוד במדעים מאוניברסיטת אלסטר על תרומתו לספורט, מנהיגות אזרחית ופעילות צדקה.

## משפחה
ב-7 במרץ 2023 נהרג בנו, סייף, בתאונת דרכים שאירעה בדובאי.

## קישורים חיצוניים

* 

## הערות שוליים

קטגוריה:נהגי מכוניות מרוץ אמירתים
קטגוריה:הפדרציה הבין-לאומית לרכב
קטגוריה:בוגרי אמריקן יוניברסיטי
קטגוריה:אמירתים שנולדו ב-1961
עונת 2018/2019 ביורופקאפ

**עונת 2018/2019 ב[[יורופקאפ]]** היא העונה הרביעית של המפעל השני בחשיבותו של תחרויות פיב"א אירופה לקבוצות כדורסל, אחרי ליגת האלופות, אם היא כי נחשבת לרביעית בחשיבותה ביבשת אחרי היורוליג והיורוקאפ. העונה נפתחה ב-17 באוקטובר 2018 והסתיימה ב-1 במאי 2019, דינמו סאסארי זכתה בתואר האליפות.

## מבנה התחרות
בשלב המוקדמות התחרו 21 קבוצות ב-2 שלבי מוקדמות, שמונה הקבוצות הטובות ביותר בשלב המוקדמות השני העפילו לשלב הבתים, אליהן הצטרפו 3 המפסידות בעלות המאזן הטוב ביותר מ-8 המפסידות בשלבי המוקדמות, יחד איתן שובצו 21 קבוצות שנשרו משלב המוקדמות של עונת 2018/2019 בליגת האלופות והקבוצות שהעפילו ישירות לשלב הבתים בזכות מיקומן בליגות המקומיות.

העונה הסדירה שוחקה במבנה של 8 בתים בעלי 4 קבוצות כל אחד בהם שוחקו שני סבבים נגד כל קבוצה, 6 בסך הכל, בסיומן העפילו הקבוצות במקומות 1-2 לשלב הבתים השני, לאחר מכן 3 הראשונות בכל בית העפילו לפלייאוף שמינית הגמר.
משלב שמינית הגמר ואליך שוחקו המשחקים במתכונת של הטוב מ-2 בשיטת בית וחוץ, בשלב זה הצטרפו קבוצות שנשרו מליגת האלופות בעונה זו.
### שלב המוקדמות

#### לאקי לוזר
שלוש הקבוצות שהפסידו בשלב המוקדמות שני והיו בעלות המאזן הטוב ביותר בשני שלבי המוקדמות העפילו לשלב הבתים.
*דן בוס
*בי.סי. דניפרו
*רילסקי ספורטיסט

## שלב הבתים
#### בית א'

#### בית ב'

#### בית ג'

#### בית ד'

#### בית ה'

#### בית ו'

#### בית ז'

#### בית ח'

## שלב הבתים השני
לשלב הבתים השני העפילו 16 הקבוצות הטובות ביותר משלב הבתים הראשון.
#### בית ט'

#### בית י'

#### בית יא'

#### בית יב'

## שמינית הגמר
לשלב שמינית הגמר העפילו הקבוצות שסיימו במקומות 1-3. אליהן הצטרפו הקבוצות שסיימו במקומות 5 ו-6 בשלב הבתים של ליגת האלופות.

## קישורים חיצוניים
* 

## הערות שוליים

קטגוריה:עונות ביורופקאפ
קטגוריה:תחרויות כדורסל ב-2018
קטגוריה:תחרויות כדורסל ב-2019
קטגוריה:2018 באירופה
קטגוריה:2019 באירופה
איגור קובלבסקי

**איגור קובלבסקי** (ברוסית: **Его́р Ковале́вский**; 18 בפברואר 1809 או 1811 – 2 באוקטובר 1868) היה חוקר ארצות, גאולוג, סופר ודיפלומט רוסי.

## ביוגרפיה
הוא נולד לפיוטר קובלבסקי, חבר מועצת בית המלוכה. בשנים 1825–1828 למד במחלקה לפילוסופיה באוניברסיטת חרקוב. לאחר שסיים את לימודיו, הוא נכנס לשירות מחלקת המכרות, בעקבות אחיו הבכור, הוא פיתח עניין בגאולוגיה. בשנת 1830, הוא הוסמך כמהנדס מכרות ויצא לעבוד בסיביר. עד 1837, הוא פתח שם ארבעה מכרות זהב.

באותה שנה, לבקשת הנסיך-הבישוף פטר השני, הוא נשלח למונטנגרו לחפש זהב. בעודו שם, הוא נאלץ להשתתף בכמה עימותי גבול עם האימפריה האוסטרית. כשהבין שהוא עלול להיענש על כך כשחזר לרוסיה, התייעץ עם הנסיך אלכסנדר גורצ'קוב, ושלח הערת הסבר מפורטת לצאר ניקולאי הראשון. לאחר קריאתו, הצאר כתב "הוא התנהג כמו רוסי אמיתי".

הוא קיבל הזמנה נוספת לחפש זהב, בשנת 1847, מפשה מוחמד עלי ממצרים. בנוסף לכל ההכנות הרגילות לנסיעה הזאת, הוא קיבל הוראה על ידי השגריר הרוסי באיסטנבול, ולדימיר טיטוב, לאסוף מידע לגבי תוכניות הפאשה לעבודות ציבוריות (כולל תעלה ליד סואץ), ומעורבותו בסחר בעבדים. הוא היה במצרים ובאזור סודן עד 1848, ובין הישגיו המעשיים, הוא הצליח לשרטט את מקור הנילוס הלבן, כמו גם לגלות מרבץ קטן של זהב ליד הנילוס הכחול. הוא תיאר של חבש, בספרו "מסע לאפריקה הפנימית", בו גם כתב על תעלה, לעידוד סחר עם הודו, וגינה את העבדות.

ב-1849 הצטרף למסיון הרוסי השלוש עשרה בבייג'ינג. הוא תרם להכרת נתיבי סחר טובים יותר דרך מונגוליה. הוא גם סייע לתווך בחוזה קולג'ה (1851), שקבע את הסדרי הסחר הקיימים בין רוסיה למערב סין (שינג'יאנג), וסייע להרחיב את ההשפעה הרוסית בקזחסטן. עם שובו, הוא כתב את הספר "מסע לסין", בו השתמש בציורים של איוואן חמוטוב.

מ-1853 עד 1855 השתתף במלחמת קרים; בתחילה נשלח למונטנגרו כדיפלומט, בעקבות המתקפה של עומר פאשה. מאוחר יותר, הוא נכח במצור על סבסטופול. הוא שהה במפקדתו של הגנרל מיכאיל גורצ'קוב ואסף חומרים הקשורים למצור. חוויות אלה יהיו מאוחר יותר חלק מהפרשנות ההיסטורית שלו - המלחמה עם טורקיה. בעקבות המלחמה, ב-1856, מינה אותו הנסיך אלכסנדר גורצ'קוב למנהל המחלקה האסייתית במשרד החוץ; תפקיד שמילא עד 1861. באותה שנה הפך לסנאטור וחבר המועצה.

בשנת 1859, הוא היה אחד מהחברים המייסדים של קרן הספרות, חברה שהוקדשה לתמיכה כספית בסופרים מתקשים, ושימש כיושב ראש שלה עד מותו בשנת 1868.

הוא כתב למעלה מ-100 יצירות בסך הכל. לאחר מותו כתב המשורר פיודור טיוטצ'ב שיר זיכרון ארוך לכבודו.
## קישורים חיצוניים

## הערות שוליים

קטגוריה:סופרים רוסים
קטגוריה:גאולוגים רוסים
קטגוריה:דיפלומטים רוסים
קטגוריה:מגלי ארצות רוסים
קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת קרים
קטגוריה:ילידי 1809
קטגוריה:נפטרים ב-1868
1994 באסטרונאוטיקה

בערך זה מצוינים אירועים בולטים שהתרחשו במהלך שנת 1994 ונוגעים לתחום האסטרונאוטיקה.

## אירועים בולטים
[שמאל|ממוזער|200px| שיגור גשושית [קלמנטיין]]
במהלך השנה בוצעו 93 שיגורים, מהם 49 (59%) על ידי רוסיה.
* 12 באוקטובר – סיום פעילות של גשושית מגלן ששוגרה בשנת 1989.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
איוואן חמוטוב

**איוואן חמוטוב** (ברוסית: **Иван Чмутов**; 17 באוקטובר 1817 – 31 במרץ 1865) היה צייר רוסי במספר ז'אנרים; במיוחד סצנות היסטוריות ודתיות.

## ביוגרפיה
הוא נולד בסנט פטרסבורג. בשנת 1836, הוא נרשם במרשם הסטודנטים באקדמיה הקיסרית לאמנויות; בשיעור היסטוריה וציור פורטרטים של פיודור ברוני. בשנה שלאחר מכן הוענק לו מדליית כסף על רישום מהטבע ובהמשך זכה במדליית זהב על תיאורו של ״יוסף המפרש את החלומות״. הוא המשיך עם פיוטר באסין כשברוני חזר לאיטליה ב-1838.

בשנת 1839 הוא קיבל מדליית זהב ו-1000 רובל על ציורו "ריפוי המשותק" וזכה בתואר "אמן חופשי". הוא לא הצליח לזכות במדליות הזהב בתערוכות בשנים 1841 ו-1844. שנתיים לאחר מכן, הוא נסע לאיטליה על חשבונו, אך לא יכול היה להישאר זמן רב.

ב-1848 הוא זכה בתואר "אקדמי", אך זמן קצר לאחר מכן התגייס למשימה במיסיון הרוסי השלוש עשרה בבייג'ינג, והפך לאמן הרשמי שלהם. הוא הגיע לסין ב-1850 והיה שם שמונה שנים. הוא יצר סקיצות וציורים בצבעי מים רבים של סצנות ז'אנר. רבים מהם נעשו לליטוגרפיות ופורסמו בשתי יצירות של הסופר והנוסע איגור קובלבסקי - "מסע לסין" (1853) ו"גליונות אמנות רוסים" (1858).

בשנת 1860, הוא הציג תערוכה באקדמיה, של דיוקנאות אצילים סינים שונים, פקידי ממשל ונשותיהם.

## גלריה

File:Chmutov Ivan Behind the walls of Beijing.png
File:Албазинцы на литургии.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1817
קטגוריה:רוסים שנפטרו ב-1865
מנחם מרדכי (השני)

רבי **מנחם מרדכי** היה דיין ודרשן באדריאנופולי שבטורקיה, ומחבר ספר **דברי מנחם** על הטור ובית יוסף.

## ביוגרפיה
נולד לרבי מרדכי שמעון בן שלמה, מחבר ספר מטה שמעון על חושן משפט (ג' חלקים, שאלוניקי ה'תקע"ט), בנו של רבי שלמה מרדכי, מחבר ספר חשק שלמה (קושטא תקכ"ח). התייתם מאביו בגיל צעיר מאד, כעדותו בהקדמה לספרו מנחת זיכרון:

תקופה ארוכה חי בדוחק גדול, סבל מעניות ומרעב והתקשה לדאוג לפרנסת משפחתו. בהקדמה לספר מערכות בענייני אגדה כתב, שהוא עוסק באגדה משום שאין דעתו צלולה עליו בשל העניות שפקדה את ביתו: . בעל כורחו, נאלץ לצאת מהישיבה ולעסוק במלאכה. היה בקשרי ידידות קרובים עם רבי אברהם פלאג'י, רבה של אזמיר.

לאחר זמן הכירו בו מספר גבירים אשר תמכו בו ובהוצאת ספריו, ובראשם הנדיב שמעון שלמה.

נפטר בסביבות שנת 1887.

## חיבוריו
ממוזער|שער ספר דברי מנחם חלק ב
* מנחת זיכרון (שאלוניקי ה'תקצ"ג) - חידושים ומערכות בענייני חושן משפט.
* דבר אמת (שאלוניקי ה'תר"ג) - הלכות ספר תורה.
* מרפא לשון (שאלוניקי ה'תקצ"ז) - מערכות בענייני אגדה.
* דבר המשפט (אזמיר ה'תרל"ד) - על שולחן ערוך חושן משפט.
* דברי מנחם (שני חלקים, שאלוניקי ה'תרכ"ט)- על טור ובית יוסף אורח חיים, במתכונת הספרים כנסת הגדולה ויד אהרן לרבי אהרן אלפאנדארי. נדפס מחדש בתוך סדרת 'שולחן ערוך אוצרות ספרד'.
* אצבע קטנה (אזמיר ה'תרל"ו) - על ספר מורה באצבע לרבי חיים יוסף דוד אזולאי
* מנחם אבלים (אזמיר ה'תר"מ) - דינים וחידושים בנושא אבלות. נדפס מחדש בירושלים ה'תשע"ג.

## קישורים חיצוניים
### ספריו
* 
* 
* 
* 
* 
* 
* 
* 

## לקריאה נוספת
* מנחם אבלים עם ליצחק ריח (ירושלים ה'תשע"ג), תולדות המחבר.

## הערות שוליים

קטגוריה:אדירנה: רבנים
קטגוריה:פרשני הטור
קטגוריה:רבנים ספרדיים
קלפים פתוחים

**קלפים פתוחים** היא תוכנית אירוח ישראלית לילדים ולבני נוער, בהנחיית נתיב רובינזון. היא שודרה מדי שבוע בטלוויזיה החינוכית בין השנים 1996–2001.

## מבנה התוכנית
התוכנית מיועדת לבני נוער, וגם רבים מיוצריה הם בני נוער (למשל, תחקירני התוכנית). בכל פרק מתכנס פאנל של מספר בני נוער מרחבי הארץ ומקבוצות שונות בציבור על מנת לדון בנושא מסוים, ובנוסף מגיעה לאולפן קבוצה של כמה עשרות בני נוער, המשתתפת כקהל בתוכנית ותפקידה לשאול את המרואיינים שאלות ולשוחח עימם. מנחה התוכנית מוביל את הפרק ומחבר בין חברי הפאנל לקהל, אשר עליהם לנהל שיח מתון ומכובד.

המשתתפים דנים בנושאים שונים המעסיקים ומעניינים בני נוער. בין הנושאים השונים שנידונו לאורך שנות התוכנית: אהבה, גיוס לצה"ל, אלימות, קשיים חברתיים, יחסי מין, עצמאות כלכלית, נשירה מהלימודים, כתות, עישון, קעקועים, שימוש בסמים, אלכוהוליזם והפרעות אכילה.

שם התוכנית נועד להצביע על הפתיחות הנדרשת בשיח עם בני הנוער בנושאים השונים, חלקם שנויים במחלוקת, כאשר "הקלפים פתוחים".

## שידור
משבצת השידור של התוכנית הייתה מדי שבוע, לרוב ביום רביעי או חמישי, בשעה 17:30. פרקי התוכנית זכו לרוב לנתוני רייטינג של כ-15 אחוזי צפייה.

### פרק "נוער גאה"

אחד מפרקי התוכנית, "נוער גאה", עסק בזהות מינית. בפאנל התארחו שני צעירים הומוסקסואלים, צעיר ביסקסואל וצעירה לסבית (ובנוסף נכחה בקהל אם לבן הומוסקואל והשחקן חגי אייד שוחח עם הקהל). המשתתפים סיפרו את סיפורם האישי ודנו בסוגיות שונות הקשורות ללהט"ב כגון יחס החברה, יציאה מהארון, יחסיהם עם משפחותיהם והסביבה, קשיים, השקפת עולמם וכדומה. הפרק שובץ לשידור ביום 21 בנובמבר 1996 בערוץ חינוכית 2.

שר החינוך באותה תקופה, זבולון המר (מפד"ל), הורה לעכב את שידור התוכנית בנימוק ששידור פרק כזה בטלוויזיה החינוכית יתפרש כמתן לגיטימציה להומוסקסואליות. בעקבות כך הגישו לב האגודה לזכויות האזרח, אגודת הלהט"ב וארגון קל"ף (קהילה לסבית פמיניסטית) עתירה נגד שר החינוך, הטלוויזיה החינוכית והרשות השנייה לטלוויזיה ולרדיו, בדרישה לשדר את התוכנית. בעתירה נטען, כי פסילת התוכנית פוגעת בחופש הביטוי, מפלה הומואים ולסביות ומשדרת מסר שלילי כלפיהם. בפסק הדין, שניתן לאחר שנה וחצי, קבע בג"ץ פה אחד כי יש להתיר את שידור התוכנית כפי שתוכנן במקור, בערוץ בו תוכנן השידור, ללא התניה של השידור בשינויים וסייגים כפי שדרשו המשיבים.

הפרק שודר, בשני חלקיו, ב-20 וב-27 בנובמבר 1997, וזכה לרייטינג של כ-90 אחוז.

## קישורים חיצוניים

* 
* 

## הערות שוליים

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1996
קטגוריה:הטלוויזיה החינוכית הישראלית: תוכניות וסדרות
קטגוריה:תוכניות שצולמו באולפני הרצליה
ליתיום ניטריד

ליתיום ניטריד (Lithium Nitrid} הוא תרכובת של ליתיום וחנקן שנוסחתה Li3N. החומר הוא מוצק שצבעו אדמדם והוא הניטריד היציב היחיד של מתכת אלקלית.

ליתיום ניטריד נוצר מתגובת ליתיום עם חנקן גזי:

6Li_{(s)} + N_{2(g)} \rightarrow 2Li_3N_{(s)} 

החומר מגיב בפראות עם מים ומשתחררת אמוניה:

Li_3N + 3H_2O \rightarrow 3LiOH + NH_3 

המבנה הגבישי שכבתי: לוחות בהרכב -Li2N בהם כל חנקן קשור ל 6 אטומי ליתיום וביניהן שכבות המכילות יוני ליתיום +Li.

לליתיום ניטריד מוליכות יונית, ההולכה הסגולית 2*10^{-4}\Omega cm^{-1}. סימום במימן מעלה את המוליכות וסימום במתכת מקטין אותה.

## קישורים חיצוניים

## הערות שוליים

קטגוריה:ליתיום: תרכובות
קטגוריה:חנקן: תרכובות
קטגוריה:תרכובות אי-אורגניות
צ'יפ ודייל: החיים בפארק

**צ'יפ ודייל: החיים בפארק** (באנגלית: **Chip 'n' Dale: Park Life**) היא סדרת טלוויזיה בסטרימינג מונפשת המבוססת על הדמויות המצוירות צ'יפ ודייל. הסדרה עלתה לראשונה בדיסני+ ב-28 ביולי 2021, והיא מופקת על ידי חברת וולט דיסני צרפת ו-Xilam Animation. שלא כמו איטרציות אחרות של הדמויות, הסדרה היא לא מילולית, בדומה לתוכניות אחרות שהפיק Xilam.

ב-15 ביוני 2022, הוכרז שהסדרה חודשה לעונה שנייה שתשודר ב-24 במאי 2023. בארצות הברית, הוא הוקרן בבכורה בערוץ דיסני ב-9 בינואר 2023, ובדיסני XD ב-14 בינואר 2023 בטלוויזיה ליניארית. בישראל העונה הראשונה שודרה לראשונה ב-12 במרץ 2023 והסתיימה ב-21 ביולי 2023 והעונה השנייה שודרה לראשונה ב-28 בינואר 2024 והסתיימה ב-16 באוגוסט 2024.

## עלילה
שני סנאים בהרפתקה מטורפת בפארק וכל פעם קורה משהו חדש ואפילו מוזר יותר, ואפילו יש להם כמה חברים.

## שחקנים
* **מתיו גצי** - צ'יפ
* **קייסי צ'ייס** - דייל
* **סינדי לי דלונג** - הגורים של פלוטו
* **ביל פארמר** - פלוטו
* **סילבן קארוסו** - דונלד דאק
* **דייוויד גסמן** - ביגל בויז, בוץ

## שידור

## פרקים
### עונה 1

### עונה 2

## דירוג הסדרה
בצובר הביקורות Rotten Tomatoes, לסדרה יש דירוג של 80% על סמך ביקורות של 5 מבקרים.

קריסטי פוצ'קו מ- IGN דירג את הסדרה ב-8 כוכבים מתוך 10 ומצא שהיא פרשנות מרעננת של צ'יפ ודייל, תוך שהוא משבח את האנימציה ומחמיא להומור של התוכנית. אשלי מולטון מ- Common Sense Media דירגה את צ'יפ ודייל: החיים בפארק 3 כוכבים מתוך 5 כוכבים, מצאה נוכחות נעימה של מסרים חיוביים ומודלים לחיקוי, תוך ציטוט של חברות וסקרנות, ומצאה את הסדרה מבדרת על פני ההומור שלה. ג'נה אנדרסון מ-Comicbook.com דירגה את הסדרה ב-3 כוכבים מתוך 5 כוכבים, שיבחה את סגנון האנימציה והחמיאה לביצועים של השחקנים המדובבים, אך ציינה שהסדרה פשוטה מדי מבחינה נרטיבית.

## קישורים חיצוניים
* 

קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2021
חידת תשע נקודות

שמאל|ממוזער|חידת תשע הנקודות. החידה מבקשת לחבר את כל תשע הנקודות באמצעות ארבעה קווים ישרים או פחות, מבלי להרים את העט.
**חידת תשע הנקודות** היא חידה מתמטית שמבקשת לחבר תשע נקודות המסודרות בריבוע עם עט בארבעה (או פחות) קווים ישרים מבלי להרים את העט.

החידה הופיעה תחת שמות רבים אחרים במהלך השנים. סם לויד טען שהמציא את החידה בשנת 1907.

## קישורים חיצוניים

* One Solution to the Puzzle of the Nine Dots

קטגוריה:חידות מתמטיות
אהוד ביבי

**אהוד ביבי** (נולד ב-1981) הוא קצין צה"ל בדרגת תת-אלוף המשרת כקצין תותחנים ראשי. קודם לכן שירת כראש חטיבת כוח האדם בזרוע היבשה ומפקד חטיבת האש 215 במלחמת ׳חרבות ברזל׳.

## ביוגרפיה
ביבי התגייס לצה"ל ב-1999. עם גיוסו השלים את מסלול הלוחם בחיל התותחנים, לאחריו יצא לקורס מפקדי צוות תומ״ת וקורס קציני תותחנים. בתום הקורס שירת כקצין סיור, מפקד פלגה וסגן מפקד סוללה בגדוד 405. בתקופה זו הוביל את הסוללה במבצעים במסגרת מבצע ׳חומת מגן׳ בעיר קלקיליה ובמקומות נוספים. בתום תקופה זו יצא ללימודים. 

עם חזרתו כיהן כמפקד סוללה ארטילרית בגדוד 405, תפקיד בו שירת גם במהלך מלחמת לבנון השנייה. בהמשך כיהן כקצין אג"ם וסמג"ד בגדוד.

ב-2013 מונה למפקד גדוד 402 באגד ארטילרי 215. 

ב 2015 מונה למפקד יחידה 5252 בחיל התותחנים. עם תום תפקידו כיהן כסגן מפקד אגד 215. 

ב-2018 הועלה לדרגת אלוף משנה ומונה לראש מחלקת תורת חיל התותחנים ומפקד אגד ארטילרי 454. ב-2020 מונה לראש מחלקת תכנון מבצעי בחטיבת המבצעים, תפקיד אותו ביצע גם במהלך מבצע ׳שומר חומות׳. 

באוגוסט 2022 מונה למפקד חטיבת האש 215. שירת כמפקד חטיבת האש במהלך מלחמת חרבות ברזל והוביל את חטיבת האש בהפעלות ומבצעי אש בצפון רצועת עזה וברפיח, עד סיום כהונתו באוגוסט 2024.

ב-4 באוגוסט 2024 מונה לראש חטיבת כוח האדם בזרוע היבשה בדרגת תת-אלוף.

ב-26 בנובמבר 2025 נכנס לתפקידו כקצין תותחנים ראשי.

## קישורים חיצוניים

*עולה לתורה, אתר בית התותחן

## הערות שוליים

קטגוריה:מפקדי גדודים בחטיבה 215
קטגוריה:מפקדי יחידה 5252
קטגוריה:מפקדי עוצבת התבור
קטגוריה:מפקדי אגד ארטילרי 215
קטגוריה:תתי-אלופים בצה"ל
קטגוריה:מפקדי חטיבות במלחמת חרבות ברזל
קטגוריה:בוגרי אוניברסיטת תל אביב
קטגוריה:מפקדי פלוגות במלחמת לבנון השנייה
קטגוריה:ישראלים שנולדו ב-1981
קיכלי הרים כחול

**קיכלי הרים כחול** (שם מדעי: *Sialia currucoides*) הוא מין של ציפור שיר ממשפחת הקיכליים החי בטבע במערב אמריקה הצפונית למורדות הרי הרוקי ונודד דרומה בחורף.

הקיכלי הוא הציפור הלאומית של המדינות: איידהו ונבדה.

## תיאור
קיכלי זה מגיע לאורך 15.5-18 ס"מ, בעל מוטת כנפיים של 11-14.2 ס"מ ומשקלו 24–37 גרם. הוא בעל דו-צורתיות זוויגית בולטת, כאשר הזכרים בעלי גוון כחול מלא, בעוד הנקבות בעלות גוני תכלת אפור והראש והחלק התחתון אפור. הם בעלי מקור חד ושחור ואישונים שחורים. בטבע הקיכלי יכול לחיות בין 6 עד 10 שנים.

הקיכלי הוא אוכל כל, כאשר במשך הקיץ תזונתו מתבססת בעיקר על חרקים או עכבישים, בעוד במשך החורף הוא ניזון בעיקר מפירות יער.

זוהי ציפור השוכנת לאורך מערב אמריקה הצפונית בין אלסקה ודרום קנדה עד לצפון מקסיקו, כשבחורפים היא נודדת דרומה. בהתאם לתקופת השנה, הם עשויים להיות בסביבות משתנות בין הרים, ערבות עשב פתוחות או חורשים פתוחים יחסית.

הקיכלים מקננים בין הענפים בחללים טבעיים ולעיתים גם בתיבות קינון. בקן הנקבה מטילה ארבע עד חמש ביצים כחולות בצבעם, אותם שני ההורים מגדלים. הביצים בוקעות כעבור שבועיים.

## קישורים חיצוניים

## הערות שוליים

קטגוריה:טקסונים שתוארו בידי יוהאן מתאוס בכשטיין
קטגוריה:קיכליים
קטגוריה:בעלי חיים שתוארו ב-1798
שאנדור פטי

**שאנדור פטי** (במקור קניצר, בהונגרית: **Peti Sándor**; קישקונהלש, 6 בנובמבר 1898 – בודפשט, 6 באפריל 1973) היה שחקן תיאטרון ושחקן קולנוע יהודי-הונגרי, מפורסם ורב פעלים, זוכה פרס האמן המצטיין.

## ביוגרפיה
שאנדור קניצר נולד במשפחה יהודית כבנם של מיהאי קניצר (1868–1924) סוחר כללי ושל רגינה שיין-פליישל. הוא התחיל כעובד רכבת, אחר כך למד בבית הספר המפורסם למשחק של קלמן רוז'אהדי.

עד מלחמת העולם השנייה שיחק:
* בשנת 1921, בהמלצת רוז'אהדי, חתם על חוזה עם להקת "אפולו קברה" (Apolló Kabaré).
* בתיאטרון שדרות אנדראשי (Andrássy úti Színház)
* בתיאטרון ההונגרי
* בתיאטרון הקומדיה של בודפשט.
* בתיאטרון גולדמארק במסגרת פעילות האמנות של אומיקה - ההתאחדות הלאומית היהודית-הונגרית לחינוך, כי כיהודי, בשנות מלחמת העולם השנייה לא היה יכול להופיע בפני קהל לא יהודי.

אחרי המלחמה היה חבר:
* בתיאטרון הלאומי של בודפשט בין 1946 לבין 1956
* לאחר מכן בתיאטרון פטפי (Petőfi Szinház)
* לאחר מכן בתיאטרון יוקאי (Jókai Szinház)
* ואחר כך בתיאטרון תאליה (Thália Szinház) עד פרישתו ב-1964

לאחר פרישתו חתם רק על תפקיד אחד בכל פעם. הוא החל את הקריירה שלו כשחקן אפיזודי, בעיקר שיחק אנשים קטנים קומיים ובנוסף לתפקידים הראשיים שעיצב הוא נשאר מבצע מעולה של תפקידי אופי קצרים יותר עד סוף ימיו. מ-1951 עד 1953 לימד באוניברסיטה לאמנויות התיאטרון והקולנוע.

מ-1931 עד מותו שיחק ביותר מחמישים סרטים.

הוא התחתן פעמיים. אשתו הראשונה הייתה השחקנית לילי פהר (במקור ליוויה קליין), איתה התחתן ב-30 במאי 1923, אך הם התגרשו חמש שנים לאחר מכן. אשתו השנייה, מגדה ליגטי (במקור לוסטיג) (1909–1977), הייתה נוירולוגית ופסיכואנליטיקאית, איתה חי מ-1940 ועד מותו.

## תפקידיו החשובים בתיאטרון
מספר הצגות הבכורה שלו הרשומות במאגר התיאטרון: **89**. ניתן לראות אותו גם בשלושים וחמש תמונות תיאטרון.
* ירוסלב האשק : החייל האמיץ שווייק - שווייק
* לואיג'י פיראנדלו : האדם, החיה והסגולה (L'uomo, la bestia e la virtù) - לליו
* מולייר : הענוגות הנלעגות - מַסְקַרִי - (Mascarille)
* שייקספיר : הלילה השנים עשר - טוביאס בפן
* גוגול : רביזור - דובצ'ינסקי
* פרנץ מולנר : אולימפיה – קרהל
* ג'ורג' ברנרד שו : בתי אלמנים (Widowers' Houses) - Lickcheese
* ג'ורג' ברנרד שו: נישואיו של טאנר ג'ון (Man and Superman) - מנדוזה
* אנטון צ'כוב : גן הדובדבנים – פירס
* ז'יגמונד מוריץ : Úri muri (הילולת אדונים) – פינטר
* אנדרה פייש: Mocorgó - אבא
* אישטוואן ארקן: Tótek - דוור

## תפקידיו הקולנועיים


## קישורים חיצוניים

* שאנדור פטי ב-PORT.hu 
* שאנדור פטי במסד הנתונים הסינכרוני של האינטרנט 
* Színházi adattár. Országos Színháztörténeti Múzeum és Intézet (מאגר תיאטרון. המוזיאון והמכון לתולדות התיאטרון הלאומי)
* סרטי שאנדור פטי
* תפקידי שאנדור פטי בספריית השחקנים
* שאנדור פטי באתר hangosfilm.hu

## הערות שוליים

קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:משתתפי פעילות האומנות אומיקה
קטגוריה:ניצולי השואה: הונגריה
קטגוריה:קישקונהלש: אישים
קטגוריה:הונגרים שנולדו ב-1898
קטגוריה:הונגרים שנפטרו ב-1973
צ'אר ארקטי

**צ'אר ארקטי** (שם מדעי: *Salvelinus alpinus*) הוא מין של דג גרם ממשפחת הסלמוניים, החי לאורך האזור הארקטי והתת-ארקטי בין חופי האוקיינוס הארקטי וגם בחופי צפון קנדה, אלסקה, סקנדינביה, גרינלנד, איסלנד וסיביר, כשהוא נדיר דרומה משם. בעונת הרבייה נודד הדג להטיל את ביציו בנהרות ואגמים. הדבר הופך אותו לאחד מדגי המים המתוקים הצפוני ביותר בעולם.

הדג שייך לסוג *Salvelinus* והוא קרובה של טרוטת האגמים, עימה הוא לעיתים מכליא בטבע.

## תיאור
דג זה מגיע בשני מופעים בטבע: ננסי וענק. פרטים של הזן הננסי מגיעים לאורך ממוצע של 8 ס"מ ולמשקל של 0.2 עד 2.3 ק"ג, בעוד פרטים של הזן הענק מגיעים לאורך מוערך של 40 ס"מ ולמשקל 2.3 עד 4.5 ק"ג. הדגים הגדולים ביותר נתפסו בצפון קנדה והגיעו למשקל של 9 ק"ג. למרות שישנם שני מופעים של הדג בטבע, שני הזוויגים שלו דומים בגודלם ובמראם.

צבעו של הדג משתנה בין האוכלוסיות השונות. הגב לרוב שחור עד כהה והבטן והגחון בעלי גוני אדום-כסוף, צהבהב ולבן. הדג בעל ראש ולסתות מוארכות וגיבנת בגבו. הלסתות מתעקלות כלפי מעלה.

דג זה מעביר את חייו הבוגרים בים בקרבת החופים. כמה אוכלוסיות נשארות כל חייהן במים מתוקים. בעונת הרבייה קופץ הדג מעל מפלים ושוחה לעבר נהרות ואגמים שבהם הוא חי. הוא עצמו עלול להיטרף בידי קטלנים, טורפים ימיים, דוב קוטב, לוטרת ים ומגוון עופות ימיים וכן בידי מספר סלמונים גדולים יותר, אפילו מבני מינו שאינם בוחלים בקניבליזם. בנוסף הוא נידוג בידי אנשים רבים באופן מסחרי.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:סלמונאים
קטגוריה:דגי מים מתוקים באזור הארקטי
קטגוריה:בעלי חיים שתוארו ב-1758
ניקולס שבלייה

**ניקולס שבלייה** (באנגלית: **Nicholas Chevalier**; 9 במאי 1828 – 15 במרץ 1902) היה אמן יליד רוסיה שפעל באוסטרליה ובניו זילנד.

## ראשית חייו
שבלייה נולד בסנט פטרסבורג, רוסיה, בנו של לואי שבלייה, שהגיע משווייץ, והיה משגיח על אחוזותיו של הנסיך דה ויטגנשטיין ברוסיה. אמו של ניקולס הייתה רוסייה. ניקולס עזב את רוסיה עם אביו ב-1845, ולמד ציור ואדריכלות בלוזאן, שווייץ ובמינכן.

## קריירה
ב-1851 עבר שבלייה ללונדון ועבד כמאייר בליטוגרפיה ובצבעי מים. הוא גם עיצב מזרקה שהוקמה באזור המלכותי באוסבורן, ושניים מציוריו נתלו באקדמיה בשנת 1852. הוא למד ציור גם ברומא. בסוף 1854 הפליג שבלייה מלונדון לאוסטרליה כדי להצטרף לאביו ואחיו, והגיע למלבורן ב-25 בדצמבר. באוגוסט 1855 הוא השיג עבודה כקריקטוריסט בעיתון "מלבורן פאנץ' החדש". מאוחר יותר הוא עשה עבודת גרפיקה עבור ה-Illustrated Australian News ועבד גם בכרומוליטוגרפיה. הוא ליווה את החוקר/מטאורולוג גאורג פון נוימאייר בנסיעות לאזורים מרוחקים של ויקטוריה, והחומר שנאסף במסעות כאלה הביא לכמה מהיצירות המוכרות ביותר שלו בתקופה זו, לרבות ציורו את הר אראפילס במערב ויקטוריה.

בשנת 1864, כאשר נוסדה הגלריה הלאומית של ויקטוריה, נערכה תערוכה של יצירות של אמנים ויקטוריאנים. הממשלה הסכימה לקנות את התמונה הטובה ביותר שהוצגה תמורת 200 פאונד. ציור השמן שלו "חוות הבאפלו" נבחר, והיה הציור הראשון שצויר באוסטרליה ונכלל באוסף מלבורן. בשנת 1865 ביקר שבלייה בניו זילנד, נסע הרבה ועשה עבודת ציור מקיפה שהוצגה בשובו למלבורן.

ב-1869 הצטרף לספינה "גלאטאה" כאמן עם הדוכס מאדינבורו, במסע למזרח ובחזרה ללונדון. הספינה עגנה בטהיטי, הוואי, יפן, סין, ציילון (סרי לנקה) והודו. התמונות שצוירו במהלך המסע הוצגו בדרום קנזינגטון.

בינואר 1874 שבלייה הוזמן על ידי המלכה ויקטוריה לנסוע לסנט פטרסבורג ולצייר תמונה של נישואי הדוכס מאדינבורו.

שבלייה הפך את לונדון לבסיסו והציג באקדמיה ציורים מ-1871 עד 1887.

שבלייה מת בלונדון ב-15 במרץ 1902.

## מורשת
שבלייה התחתן עם קרוליין וילקי ב-1855, קרובת משפחה של הצייר סר דייוויד וילקי. שבלייה היה אדם בעל קסם אישי רב ודיבר צרפתית, אנגלית, רוסית, גרמנית, איטלקית ופורטוגזית. הוא היה מוזיקאי חובב, בהיה כנר שני באגודה המלכותית לתזמורת חובבים, אשר הוקמה על ידי קצינים בגאלטאה ובה היה הדוכס כינור ראשון.

הגלריה לאמנות ציבורית דנידין (ניו זילנד), מוזיאון הונולולו לאמנות, הגלריה הלאומית של ויקטוריה, גלריה לאמנות יפה, הספרייה הלאומית של אוסטרליה ( קנברה) ועוד, נמנים עם האוספים הציבוריים המכילים יצירות של ניקולס שבלייה.

בשנת 2011 ניקולס שבלייה היה הנושא של תערוכה "אוסטרליאן אודיסיאה", בגלריה לאמנות גיפסלנד, ויקטוריה.

## גלריה

File:Nicholas Chevalier - The Buffalo Ranges - Google Art Project.jpg
File:Nicholas Chevalier, Arcadia, South Sea Islands, 1882, oil on canvas.jpg
File:Nicholas Chevalier, Race to the market, Tahiti, 1880, oil on canvas.jpg|
File:Nicholas Chevalier - Memorandum of the Start of the Exploring Expedition - Google Art Project.jpg


## קישורים חיצוניים

## הערות שוליים

קטגוריה:ציירים רוסים
קטגוריה:ציירים אוסטרלים
קטגוריה:ציירים שווייצרים
קטגוריה:רוסים שנולדו ב-1828
קטגוריה:רוסים שנפטרו ב-1902
פיל דאנסטר

**פיליפ ג'יימס דַאנְסְטֵר** (באנגלית: **Philip James Dunster**; נולד ב-31 במרץ 1992) הוא שחקן קולנוע וטלוויזיה אנגלי. ידוע בעיקר בתפקידו בתור ג'יימי טארט בסדרה "טד לאסו", עליו היה מועמד לפרס אמי לבידור בפריים טיים לשחקן משנה מצטיין בסדרת קומדיה.

## ביוגרפיה
דאנסטר נולד בנורת'המפטון. הוא למד בבית הספר לייטון פארק ברידינג. הוא שיחק רוגבי כילד, אם כי הבין בגיל חמש עשרה שהוא קטן מדי לאחר ניסיון כושל עבור ששיחק עבור "London Irish". הוא גם שקל ללכת בעקבות אביו ואחיו ולהצטרף לצבא. הוא המשיך להתאמן בבית הספר לתיאטרון בריסטול אולד ויק, וסיים את לימודיו עם תואר ראשון במשחק ב-2014.

## קריירה
בשנת 2015, גילם דאנסטר את קלאודיו במחזה "מהומה רבה על לא דבר" בהפקת תיאטרון רידינג. הוא עשה את הופעת הבכורה שלו בטלוויזיה בקומדיית המצבים "קטסטרופה" של ערוץ 4, וגילם את דיקי בייקר בסרט דל התקציב "The Rise of the Krays", תפקיד שיחזור לשחק בשנה שלאחר מכן בסרט "The Fall of the Krays".

דאנסטר כיכב בתור ארתור במחזה "Pink Mist" בתיאטרון בריסטול אולד ויק ותיאטרון בוש בלונדון, עליו היה מועמד לפרס אוליבייה בשנת 2016. באותה שנה, הוא הופיע במחזה "The Entertainer" בתיאטרון גאריק ובשני פרקים של דרמת הפשע, "Stan Lee's Lucky Man".

בין השנים 2017–2018, שיחק דאנסטר בתפקיד הראשי בסדרת הטלוויזיה "מכת מחץ" בתור רב-טוראי וויל ג'נסן בעונה השישית שלה. דאנסטר שיחק גם לו בתפקידים חוזרים בסדרת הדרמה "נעלמת" ובעונה השלישית של סדרת המדע הבדיוני של ערוץ 4, "אנושיים". הוא הופיע גם בסרטים "מייגן ליווי", ו"רצח באוריינט אקספרס". בשנת 2019, הוא הופיע במיני סדרת הטלוויזיה "יקתרינה הגדולה" וכן בסרטים "ג'ודי - מעבר לקשת" ו"השקרן הטוב".

בשנת 2020, דאנסטר החל לככב בתפקיד ג'יימי טארט בקומדיית הספורט "טד לאסו". הוא גם שיחק את ג'יימי קול בדרמה הקומית "The Trouble with Maggie Cole" והופיע בערוץ BBC One בסדרת הטלוויזיה "דרקולה". בשנת 2022 הוא גילם את מייק סטפנס במותחן הטלוויזיוני "שעת השטן".

## פילמוגרפיה
### קולנוע

### טלוויזיה

## תיאטרון

## פרסים ומועמדויות

## קישורים חיצוניים

* 

## הערות שוליים

קטגוריה:שחקני תיאטרון אנגלים
קטגוריה:בוגרי בית הספר למשחק בריסטול אולד ויק
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1992
ישעיה הלוי הורוביץ (השני)

רבי **ישעיה הלוי הורוביץ** (נפטר באדר ה'תמ"ט, 1689, פוזנא) היה אב"ד וראש ישיבה בפרנקפורט. כיהן גם כמרא דאתרא בפיורדא, בלייפניק, בבומסלא ובפוזנא. אביו היה רבי שבתי שפטל הלוי הורוביץ (בעל 'ווי העמודים'), וסבו היה רבי ישעיה הלוי הורוביץ בעל 'שני לוחות הברית' (השל"ה).

## ביוגרפיה
פרטים רבים בקורות חייו אינם ידועים בוודאות, וחוקרים שונים העלו השערות שונות.

ככל הנראה נולד בסביבות שנת ה'שצ"ב (1632), אך יש המקדימים את לידתו בעשרים שנה. נקרא על שם סבו הנודע, בעל השל"ה. גדל בפוזנא, ורבו המובהק היה אביו רבי שבתי שפטל, שכיהן כמרא דאתרא של פוזנא בשנים ה'ת"א–ה'תי"ח (1641–1658). כאשר הדפיס אביו את חיבורו של סבו שני לוחות הברית, הוסיף הנכד שיר לכבודו של החיבור. נשא לאישה את מרים בתו של ר' שלמה בן ר' מנדל מפוזנא. התגורר בפוזנא ושימש בה שליח ציבור וגבאי צדקה.

היה רב בכמה קהילות בבוהמיה ובמוראביה. בשנת ה'תי"ז (1657) בערך התמנה כרב בשטייניץ  שבמוראביה. בשנים ה'תל"א–ה'תל"ג, ואולי עוד קודם לכן, כיהן כרב בלייפניק. בה'תל"ד–ה'תל"ז (1674–1677) בערך כיהן בבומסלא.

ידוע שכאביו היה גם מרא דאתרא של פיורדא, אך לא ברור באיזו תקופה הייתה רבנות זו. ככל הנראה, רבנותו הראשונה הייתה בפיורדא, והוא היה רבה של העיר בשנים ה'תי"ד–ה'תי"ז, לפני שנסע למוראביה. אולם, יש הסבורים שרבנות זו הייתה לאחר הרבנות בשטייניץ, בשנים ה'תכ"ח–ה'תל"א.

בשנת ה'תל"ז (1677) בערך, קיבל את רבנות פרנקפורט והתמנה שם לאב"ד ולראש ישיבה. זו הייתה רבנותו העיקרית שעל שמה התפרסם. חתם על תקנות חדשות הנוגעות לחינוך הילדים בקהילה. בתקופה זו התכתב עם רבים מפוסקי דורו, ותשובות הלכתיות שלו מופיעות בספרי הפוסקים כחות יאיר, עבודת הגרשוני, אבן השהם וחינוך בית יהודא. בכ"ב באייר ה'תמ"ה נפטר בנו יעקב קופל, ובכ"ו באייר נפטרה אשתו מרים. מאוחר יותר נשא אישה שנייה.

בשנת ה'תמ"ז (1687) בערך עזב את פרנקפורט לטובת רבנות פוזנא. מסופר כי כאשר עזב את פרנקפורט הותיר אחריו שלוש קושיות ללא פתרון ואמר לפרנסי הקהילה שיבחרו לממלא מקומו את מי שיצליח לתרץ את שלושתן.

בחודש אדר ה'תמ"ט (1689) חלה ונפטר ונקבר בפוזנא. בכ"ג באדר הסכימה קהילת פוזנא על נתינת קצבה לאלמנתו. בנו שבתי שפטל היה אב"ד פילנה , ובנו אברהם היה דיין בפוזנא. נוסף להם, בין תלמידיו היו רבי שמואל שוטן כץ מפרנקפורט, ורבי אברהם ברלין מאמשטרדם.

## לקריאה נוספת
* הרב בנימין שלמה המבורגר, **הישיבה הרמה בפיורדא**, בני ברק תש"ע, כרך א', עמ' 153–162.

## הערות שוליים

קטגוריה:ראשוני האחרונים
קטגוריה:לייפניק: רבנים
קטגוריה:פרנקפורט: רבנים
קטגוריה:פירט: רבנים
קטגוריה:פוזנה: רבנים
ישעיה הלוי הורוביץ
קטגוריה:נפטרים ב-1689
Bebe

***Bebe*** (בעברית: **ביבי**) הוא אלבום האולפן השלישי של הזמרת-יוצרת האמריקאית ביבי רקסה. האלבום יצא לאור ב-28 באפריל 2023, על ידי חברת התקליטים האחים וורנר.

רקסה תצא לסיבוב הופעות בצפון אמריקה על מנת לקדם את האלבום במהלך חודש ממאי 2023.

## רקע והכרזה
רקסה החלה לעבוד על האלבום בדצמבר 2021, השיר הראשון שנכתב לאלבום הוא "Seasons", אשר נוצר בהשראת השיר "Landslide" של פליטווד מק. מגזין "רולינג סטון" תיארה את הסגנון המוזיקלי של האלבום כשילוב של "פופ שנות השבעים, הליריקה של סטיבי ניקס וצלילי דאנס-פופ המוכר יותר של רקסה", כמו גם "השמחה, הגבוהה ביותר" שלה עד כה, שכן רקסה עישנה מריחואנה לעיתים קרובות בזמן הכנת האלבום, והוציא את הסינגל "Satellite" ביחד עם סנופ דוג ב-20/4, 20 באפריל.

ב-15 במרץ 2023, הכריזה רסקה על צאת האלבום *Bebe*, וחשפה את עטיפתו ותאריך יציאתו. ב-30 במרץ, נחשפה רשימת הרצועות.

## סינגלים
"Heart Wants What It Wants" יצא לאור כסינגל המוביל של האלבום ב-17 בפברואר 2023. השיר עצמו הגיע למקום ה-10 בבולגריה ולמקום ה-61 בקרואטיה, כמו גם ל-40 המובילים במצעד ה-מצעד 40 השירים למבוגרים ומצעד 40 שירי המיינסטרים. "Call On Me" יצא לאור כסינגל השני של האלבום ב-31 במרץ 2023. "Satellite" ביחד עם סנופ דוג יצא לאור כסינגל השלישי ב-20 באפריל 2023.

## רשימות סוף שנה

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ביבי רקסה
קטגוריה:אלבומים באנגלית
קטגוריה:אלבומי חברת וורנר רקורדס